ทุ่มไม่อั้นเรื่องดนตรี บุรินทร์ เน้นหนักรักษาคุณภาพ 
ยิ่งเก๋ายิ่งเพิ่มสีสันใหม่ นานแค่ไหนไฟไม่มีวันมอด,กลับมาผงาดลุยงานเพลงหลังหายไปสวมหลายบทบาท เว้นช่วงจากวงการเพลงไปนานกว่า 7 ปีแต่ไฟดนตรีในใจของผู้ชายชื่อ ,บุรินทร์ บุญวิสุทธิ์, ที่โลดแล่นในวงการเพลงมากว่า 17 ปี ยังคงลุกโชนไม่เคยดับ รอจังหวะที่ดี จนล่าสุดได้มาร่วมทำอัลบั้มล่าสุดกับค่าย ,มิวสิกมูฟ เรคคอร์ดส, ในเครือมิวซิกมูฟ เปิดตัวซิงเกิลแรกให้ได้เห็นทิศทางดนตรีก่อนจะมาขยี้ความเป็นตัวตนในซิงเกิลที่ 2 ,ขอโทษ, เพลงช้ามาแรงโดนใจสไตล์บุรินทร์ และอัลบั้มนี้ได้ร่วมงานกับคนดนตรีระดับโลกคุณภาพคับแก้ว,เลยต้องถาม, บุรินทร์ ถึงวันนี้เป็นยังไงกับคำว่า บินเดี่ยว?, มันก็เริ่มชินเริ่มบินถนัดกับทีมใหม่ที่ชื่อ โซลสมิธ เป็นทีมที่เราสร้างมาสำหรับอัลบั้มนี้ ที่เลือกวงใหม่เพราะเราอยากได้เลือดใหม่ วงที่เคยเล่นกันมาไม่ได้มีการทะเลาะอะไรกันนะ แต่เราอยากหาอะไรใหม่ๆ น่าจะทำให้เราทุกคนตื่นเต้น มันสนุกขึ้น มันสดขึ้น,มาถึงซิงเกิลที่ 2 เพลง ขอโทษ กระแสเป็นไงบ้าง?, กระแสดีมาก เพลงนี้ทำไว้พร้อมซิงเกิลแรกเมื่อ 4 ปีที่แล้ว เพื่อนๆ ได้ยินมานานแล้ว ซิงเกิลแรก เราอยากให้เห็นภาพรวมของอัลบั้มว่าเราจะมาทิศทางไหน แต่เพลงนี้เป็นเพลงที่รอคอย,เรียกว่าเป็นเพลงเข้าทางภาษาบุรินทร์?, มันก็เหมือนเป็นภาคต่อเพลงเก่าๆ อย่างรักไม่ได้ เนื้อหาใกล้เคียงแต่เปลี่ยนวาระ เปลี่ยนดนตรี ได้อะตอมมาร่วมเขียน ตั้งแต่เค้ายังอยู่กับผม เพลงนี้มันเข้าปากมาก ทั้งดนตรีและภาษา ฟีดแบ็กดีล้นหลามกว่าที่คิด พอถ่ายเอ็มวีโชคดีได้น้องมารีญามาเป็นนางเอก แต่เบื้องหลังเหนื่อยมาก ด้วยเรามีเวลาน้อย มารีญาเค้าไปคานส์เปลี่ยนตั๋วบินกลับมาเล่นให้ ตัวผมกับพี่ชายมาช่วยค่าย อยากให้พิเศษ เรือยอชต์ รถเปิดประทุนโบราณ ก็ไปหาเพื่อน ติดต่อขอสถานที่เพื่อน เล่นเองด้วยแสดงไม่เป็นด้วย เขินมาก ส่วนเนื้อหาก็แล้วแต่ว่าจะโดนใครในรูปแบบไหน,ตอนปล่อยซิงเกิลแรก SPOTLIGHT ค่อนข้างล้ำมาก ตอนนั้นลุ้นมั้ย?, ลุ้นมากแต่ยังไงใจก็อยากออกแบบนั้น เราจะยึดติดกับสิ่งที่เคยทำเพื่อความสำเร็จไม่ได้ ถ้าเรายึดติดที่เดิมเราคงเบื่อ ไม่มีอะไรใหม่ให้คนฟัง เลยต้องกล้าที่จะทำอะไรใหม่ๆ มันยากนะที่จะเปลี่ยนแปลงจากจุดที่เราเคยเป็น เลยใช้เวลาบ่มนานมากถึง 4 ปีกว่าจะออกเป็นเพลงอัลบั้มนี้ แต่เราก็ไม่ทิ้งอะไรที่เป็นลายเซ็นของเรา เดี๋ยวมีเพลงรักสมหวัง แบบหยุด เธอทั้งนั้น เราก็คิดว่าเรามีเพลงที่ดีที่คนฟังจะไม่ตกใจกับเรา อัลบั้มนี้มีทุกรส พอโตเป็นผู้ใหญ่ก็อยากจะพูดหลายๆเรื่องที่เราเจอมาโตมา ทุกอย่างอยู่บนพื้นฐานของดนตรีโซลแต่มีอะไรใหม่ๆ,ลงทุนเรื่องดนตรีเต็มที่ ร่วมงานกับคนดนตรีระดับโลก?, ใช่ครับ เราตั้งใจให้มันกลมกล่อมออกมาทิศทางเดียวกัน ใช้คนดนตรีกลุ่มเดียวกัน อย่าง Nathan East, Eric Ferguson, Bernie Grundman, Jack Lee ระดับโลกหมดเลย แรงบันดาลใจของอัลบั้มนี้คืออัลบั้ม Thriller ของไมเคิล แจ็กสัน ผมชอบอัลบั้มนั้นมากเลยไปค้นว่าใครเป็นคนทำในอัลบั้มนี้ มันต่อยอดมาคือคนที่ทำอัลบั้มนั้น กว่าจะได้เค้ามาร่วมงานก็ใช้เวลา 4 ปี (ยิ้ม) ค่อยๆติดต่อ และด้วยโชคชะตาด้วย ลงทุนเพราะอยากให้ออกมาอย่างที่ใจเราอยากได้ มันเป็นความฝันด้วย ต้องบินไปทำที่ต่างประเทศ บางทีบินไปไม่ได้เจอ ต้องปิดกลับไปอีกรอบ,ระหว่างการทำอัลบั้มมีอุปสรรคกลางทางมั้ย?, มีช่วงนึงครับ คืออัลบั้มนี้จะทำเสร็จตั้งแต่ 4 ปีที่แล้ว ทำไป 75% แต่เรามีงานเพิ่ม ผมเปิดดีลเลอร์เบนซ์ ดีลเลอร์ฮอนด้า มันมีหน้าที่การงานเข้ามาเยอะมาก ทำคอมมิวนิตี้มอลล์ เดอะโกรฟ ด้วย ซึ่งเป็นเรื่องใหม่ของเรา ถ้าเราทำดนตรีช่วงนั้นมันไม่สุนทรีย์เท่าไหร่ เลยคิดไม่ออก มันเลยหยุดไปเลย เรียกว่าได้ออกอัลบั้มนี้ช้ามาก ตอนทำมาแล้ว 4 ปี,พอสร้างสีสันใหม่ๆในเพลงเสี่ยงหรือลุ้นกับการแข่งขันมั้ย?, ผมแฮปปี้นะที่ได้ทำอะไรใหม่ๆแล้วเป็นที่ยอมรับของคน นอกจากฐานแฟนเก่าที่เรามั่นใจ เวลาผ่านไปน้องๆ ที่เป็นเด็กที่ตอนนี้เป็นวัยรุ่นเค้าก็มาฟัง วันนั้นไปเล่นงาน แคท เฟสติวัล มองไปเห็นคนฟังหน้าใหม่ๆ นักศึกษา เด็กมัธยม โตกว่าลูกชายคนโตผมปีสองปี ปรากฏว่ามันเกินคาดน้องๆ ร้องเพลงเก่าๆ ผมได้หมดเลย ทั้งช้าและเร็ว เพลงใหม่ก็มีคนร้องได้ เรามั่นใจเรื่องคุณภาพที่ตั้งใจมาตลอด ยิ่งเติบโตขึ้นผมว่าคุณภาพเรายิ่งมีมากขึ้น มีแฟนเพลงผู้ชายเยอะขึ้น ผมแฮปปี้นะ และการทำงานทีมใหม่ค่ายใหม่ ร่วมงานกับคนใหม่ๆ ผมได้รับมุมมองอะไรใหม่ๆ ในการคิดการเขียน มุมมองของนักดนตรีระดับโลกเราก็ได้ข้อคิดจากเค้าเยอะมาก 3 ปีที่ผ่านมาเป็นช่วงทำงานหนักมากๆ อยู่ในลูปเดิม ตอนนี้เลยเป็นซีซันที่อยากกลับมาเล่นดนตรีสุดๆ กลับมาเล่นเยอะ รับงานเยอะเหมือนตอนวัยรุ่นเลย เหนื่อยมาก รับงาน 9 วันติดไม่มีวันหยุดก็มี เราก็ได้ออกไปเจอคนใหม่ๆเยอะเลย ได้กลับไปใช้ชีวิตทัวร์อีกครั้งมันเหนื่อยแต่มีความสุขมาก ไม่นึกว่าอายุขนาดนี้แล้วเรายังได้ทำตรงนี้อยู่ แล้วทำแล้วมีกระแสตอบรับที่ดีขนาดนี้เราก็ถือว่าเกินความฝันมาอีกสเต็ปแล้ว เมื่อก่อนได้ออกเทปก็เกินฝันแล้ว ถึงจะเป็นอัลบั้มที่ 5 เดินทางมาครึ่งชีวิตแล้วมันก็ยังแฮปปี้และแฮปปี้ขึ้นเรื่อยๆ,อะไรที่ทำให้อยู่ในใจคนข้ามเวลามาได้?, สิ่งที่ผมคิดคือเราไม่เคยลดละในเรื่องคุณภาพและยังไม่หมดไฟในตัวเอง ไม่เคยหักหลังในอาชีพเรา เมื่อก่อนตั้งใจยังไง ปัจจุบันตั้งใจกว่าเดิมอีก ไม่หยุดพัฒนาตัวเอง,พอเรากลับมาลุยดนตรี ทางครอบครัวต้องใช้ชีวิตเปลี่ยนไปด้วยมั้ย?, ไม่เปลี่ยนครับ เค้าเข้าใจอยู่แล้ว พักนี้ลูกก็ถามว่าทำไมช่วงนี้พ่องานเยอะมากเลย ออกไปทุกคืนเลย พอวันไหนบอกว่าพ่อไม่มีงานเค้าดีใจ เราก็ดีใจนะ,ลูกชายเห็นพ่อในสื่อต่างๆ เค้าว่าไง?, เค้าตื่นเต้นนะ คนโตกำลังจะเป็นวัยรุ่น ก็เอาเพลงไปเปิดโชว์เพื่อน ขอซีดีเรา เพื่อนมาเล่นที่บ้านตั้งแต่เด็กๆ อยากขอลายเซ็นเรา,เรียกว่าเป็นช่วงไฟนักดนตรีลุกขึ้นมา?, จริงๆมันลุกมาตลอดไม่เคยมอดไปไหน มันมีไฟอย่างอื่นเข้ามาแทรกเท่านั้นเอง ดนตรีเป็นสิ่งที่ผมชอบมากจริงๆ.
กลับมาผงาดลุยงานเพลงหลังหายไปสวมหลายบทบาท เว้นช่วงจากวงการเพลงไปนานกว่า 7 ปีแต่ไฟดนตรีในใจของ 
บุรินทร์ บุญวิสุทธิ์,บุรินทร์ กรู๊ฟไรเดอร์ส,ซิงเกิล,มิวซิกมูฟ เรคคอร์ส,บุรินทร์,นักร้อง